Mittnabotåget

Mittnabotåget on paikallisjuna, joka liikennöi Norjan Trondheimin ja Ruotsin Sundsvallin välillä. Junia liikennöi Ruotsissa Mittbanalla Transdev, ja Norjassa Meråkerbanalla kulkevaa rajan ylittävää Trondheim–Östersund-vuoroa liikennöi Vy.

Sundsvallin ja Östersundin välillä junakalustona käytetään Regina-sähkömoottorijunia, Norjan puolella liikennöidään BM92-dieselmoottorijunilla, sillä Norjan puoleinen osuus on sähköistämätön. Trondheimin ja Östersundin välillä liikennöi kaksi junaparia päivässä. Sekä Östersundissa että Sundsvallissa junilta on yhteys sekä Gävlen että Tukholman suuntiin joko paikallisjunilla tai X2000-suurnopeusjunilla.

Junavuorot saavat osan rahoituksestaan Euroopan unionilta.

Aiheesta muualla
 Veolia Transport: Mittnabotåget  

Luokka:Ruotsin henkilöjunaliikenne
Luokka:Norjan rautatieliikenne
Luokka:Östersundin kunta
Luokka:Trondheimin liikenne
Luokka:Sundsvallin kunta
Luokka:Paikallisjunaverkot